"آریا"-نی سوی گؤرمک، هانسی بیلگینین گؤروشودو، او بیر سؤزدور. نئجه آریا او قدر گئنیش چئشیتلیدیر باشقا بیر سؤز، دیلچیلر نئجه دیللرین قوهوملوغون گؤردولر، باشقا بیر سؤز. آرادا، دانیشیلمایان دیللری (فارسی باستان!!!) کیمدن، هاردان اؤیرندیلر، بو دا بیر باشقا سؤز. آریاچیلیق، اوروپادان باشلانیب، ایراندا یاشاماغی دا باشقا بیر سؤزدور.
آریاچیلیق، کیمین اوچون یاراندیغینی، ایندیلیکده یاخشی بیلمک اولور. باشقا بیر مسئله، بیزلرین بو آریاچیلیغا اینانماغیمیز دیر. دیلچیلر، تاریخچیلر، سیاستچیلر، توپلومچولار هامی نئجه موطلق ایناندیلار. بو آراردا بوتون آریا آدلانان اؤلکهلر میللت اولوب، باشقالاری یاریم میللت، ائتنیک، بربر، وحشی، کرتنکهله یئیهن اولدوقلاری داها آرتیق ماراقلی دیر. آریالیلار، بیلگی گلیشدیکجه، تمدونلری چوخ کئچمیشلهره قاییدیر.
هردن آریالیلاردان باشقالارین یئرلرینی آختاراندا، دولاشیغا دوشوروک. آریالیلار سیبریدن گلیب، اورتا دوغو، گونئی آسیا، آوروپادا یئرلشدیلر. اونونلا بیرلیکده گئنه، گلمهمیشدن نئچه مین اؤنجه، بؤیوک بیر تمدون یاراتمیشدیلار. آریالی اولمایانلار هاردان گلیبلر، آللاه بیلیر، یئرلری هارادیر آللاه بیلیر.
azb_Arab azb_Arab azb_Arab